Innhold

1	Definisjoner	1

2	Formål	1

3	Målgruppe	2

4	Gjennomføring	2

5	Referanser	2

6	Endringer siden forrige versjon	2

Definisjoner

Risikotavler viser systematisk framstilling av den til enhver tid aktuelle pasientlisten for å skape oversikt over utvalgte risikoområder og gjennomføring av tiltak, for den enkelte pasient. I Helse Bergen benyttes manuelle tavler, whiteboards med fargede magneter.

Elektroniske tavler er tavler knyttet til DIPS/Meona. Slike tavler er under utprøving i Helse Vest.

Risikotavler er pasientbundet og må være skjult for pasienter og pårørende, plasseres på f.eks vaktrom

Forbedringstavler viser data fra risikotavler og andre data/rapporter/målinger, for å visualisere utvikling og forbedring. Forbedringsideer fra medarbeidere, ledere, pårørende og pasienter kan også visualiseres ved f.eks gule lapper på forbedringstavler.

Forbedringstavler har generell info og kan plasseres i fellesområder hvor også pasienter og pårørende har tilgang og kan bidra.

Tavlemøter er regelmessige, helst daglige, faglige, helst tverrfaglige, møter foran tavlen hvor pasientene eller forbedringsideer og forbedringsområder systematisk gjennomgås.

Formål

Formålet med en risikotavle er å skape overblikk over utvalgte risikoområder for pasienter og brukere. Tavlen er et verktøy for å etablere en regelmessig tverrfaglige tavlemøter (dialogmøte) om, og oppfølging av, de utvalgte risikoområdene på risikotavlen. Risikotavlen kan benyttes til å samle inn data daglig.

Formålet med tavlemøtet er å bidra til å redusere pasientskader ved å sikre oppfølging av risikoreduserende tiltak og skape en felles forståelse for risiko i avdelingen. Visualisering av gjennomført oppgaver/ikke gjennomført oppgave ved fargekodede magneter, bidrar til økt gjennomføringsgrad.

Formålet med en forbedringstavle er å skape et overblikk over status for pågående forbedringsarbeid. Tavlen utgjør et verktøy for/tilrettelegger for/er et utgangspunkt for en systematisk og regelmessig tverrfaglig forbedringstavlemøte (dialogmøte) om hvordan forbedre eksisterende praksis.

Formålet med tavlemøter om forbedring er å regelmessig samles og komme fram til, prioritere, teste og vurdere forbedringsideer. Ideene kan komme fra de ansatte selv, pasienter og pårørende.

Målgruppe

Alle enheter i Helse Bergen

Gjennomføring

Det vises til sentral informasjon i Helsedirektoratet, I trygge hender 24/7 og videoer som viser hvordan tavler kan bygges opp og tavlemøter gjennomføres.

På Innsiden, Ressursside Pasientsikkerhet, under fanen Verktøy finnes kontaktpersoner som kan bistå ved behov.

Se pkt 5 Referanser for linker.

Referanser

Eksterne referanser

2.16.6.11.8 Forskjellen på risikotavle og forbedringstavle
2.16.6.11.9 Slik gjennomfører du et forbedringstavlemøte
2.16.6.11.10 Slik gjennomfører du risikotavlemøter, intervju og gjennomføring
2.16.3.6 Ressurside Pasientsikkerhet - i trygge hender
2.16.6.11.7 Risikotavle

Endringer siden forrige versjon

[]